Na temelju članka 10. stavak (1) Zakona o Proračunu institucija Bosne i Hercegovine i međunarodnih obveza Bosne i Hercegovine za 2023. („Službeni glasnik BiH“, broj 22/23) i članka 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08), na prijedlog Ministarstva civilnih poslova Bosne i Hercegovine, Vijeće ministara Bosne i Hercegovine, na 31. sjednici, održanoj 7. 12. 2023. , donijelo je

**O D L U K U**

**O KRITERIJIMA ZA RASPORED SREDSTAVA IZ TEKUĆEG GRANTA ZA REALIZACIJU PROJEKATA BILATERALNE SURADNJE U PODRUČJU ZNANOSTI NA TEMELJU MEĐUNARODNIH SPORAZUMA ZA 2023.**

**Članak 1.**

**(Predmet Odluke)**

Ovom Odlukom utvrđuju se kriteriji i druga pitanja vezana uz raspored sredstava iz tekućeg „Granta zarealizaciju projekata bilateralne suradnje u području znanosti na temelju međunarodnih sporazuma“ za 2023.

**Članak 2.**

**(Uporaba izraza u muškom ili ženskom rodu)**

Riječi koje su radi preglednosti u propisu navedene u jednom rodu bez diskriminacije se odnose i na muški i na ženski rod.

**Članak 3.**

**(Sredstva)**

1. Sredstva za tekući „Grant zarealizaciju projekata bilateralne suradnje u području znanosti na temelju međunarodnih sporazuma“ za 2023. u iznosu od 100.000,00 KM predviđena su u proračunu Ministarstva civilnih poslova Bosne i Hercegovine (u daljnjem tekstu: Ministarstvo) za 2023. na poziciji „Tekući transferi i grantovi“.
2. Sredstva se raspoređuju Pozivom za iskazivanje interesa za sredstva iz „Granta za realizaciju projekata bilateralne suradnje u području znanosti na temelju međunarodnih sporazuma“ za 2023. (u daljnjem tekstu: Poziv) i u skladu s kriterijima definiranim ovom Odlukom.

**Članak 4.**

**(Pravo na podnošenje)**

Pravo na podnošenje Zahtjeva za raspored sredstava Pozivom za iskazivanje interesa za sredstva iz „Granta za realizaciju projekata bilateralne suradnje u području znanosti na temelju međunarodnih sporazuma“ za 2023. (u daljem tekstu: Zahtjev za raspored sredstava) imaju javna sveučilišta u Bosni i Hercegovini.

**Članak 5.**

**(Izuzeće)**

Ako podnositelj Zahtjeva za raspored sredstava do dana objave Poziva za 2023. nije izvršio sve svoje obveze iz ranije zaključenih ugovora s Ministarstvom, njegov zahtjev se ne razmatra.

**Članak 6.**

**(Namjena sredstava)**

Namjena sredstava iz članka 3. stavka (1) ove Odluke je sufinanciranje međunarodne znanstvenoistraživačke suradnje bosanskohercegovačkih javnih sveučilišta i sveučilišta iz zemalja s kojima Bosna i Hercegovina ima zaključene bilateralne sporazume u području znanosti: Hrvatske, Slovenije, Austrije, Crne Gore, Sjeverne Makedonije, Srbije i Turske. To podrazumijeva troškove putovanja i boravaka istraživača iz Bosne i Hercegovine i navedenih zemalja s kojima Bosna i Hercegovina ima zaključene bilateralne sporazume u području znanosti te koji izvode zajedničke znanstvenoistraživačke projekte (u daljnjem tekstu: bilateralni projekti) u razdoblju 2024/2025.

**Članak 7.**

**(Cilj granta)**

Cilj ovog granta je:

1. jačanje znanstvenoistraživačke suradnje između Bosne i Hercegovine i zemalja s kojima Bosna i Hercegovina ima zaključene bilateralne sporazume u području znanosti
2. povećanje mobilnosti domaćih istraživača i broja gostovanja vrhunskih istraživača iz zemalja s kojima Bosna i Hercegovina ima zaključene bilateralne sporazume u području znanosti u Bosni i Hercegovini, kao i
3. povećanje broja prijava domaćih istraživača na pozive u okviru okvirnih programa Europske unije u području istraživanja i inovacija i na ostale međunarodne znanstvenoistraživačke javne pozive.

**Članak 8.**

**(Kriteriji za vrednovanje Zahtjeva za raspored sredstava)**

Pri razmatranju podnesenog Zahtjeva za raspored sredstava vrednuje se:

(1) Broj realiziranih bilateralnih projekata sa sveučilištima iz zemalja s kojima Bosna i Hercegovina ima zaključene bilateralne sporazume u području znanosti.

(2) Dosadašnji rad na projektima u Okvirnim programima Europske unije za istraživanje i tehnologijski razvoj te programima COST i EUREKA.

(3) Potencijal koji projekt ima da poboljša svoju primjenu kroz okvirne programe Europske unije, tj. ostvarili su potencijalno umrežavanje s poznatim međunarodnim istraživačkim infrastrukturama ili prepoznatljivim međunarodnim istraživačkim timovima.

**Članak 9.**

**(Postupak objave Poziva)**

Ministarstvo, nakon stupanja na snagu ove Odluke, aktom poziva javna sveučilišta u Bosni i Hercegovini da iskažu interes za sredstva iz „Granta za realizaciju projekata bilateralne suradnje u području znanosti na temelju međunarodnih sporazuma“ za 2023. te se poziv objavljuje i na internetskoj stranici Ministarstva.

**Članak 10.**

**(Potrebna dokumentacija i način dostavljanja)**

(1) Pri dostavljanja Zahtjeva za raspored sredstava, podnositelj obvezno prilaže sljedeću dokumentaciju:

1. potpisan i ovjeren pečatom podnositelja Zahtjev za raspored sredstava Pozivom za iskazivanje interesa za sredstva iz „Granta za realizaciju projekata bilateralne suradnje u području znanosti na temelju međunarodnih sporazuma“ za 2023
2. potpisan i ovjeren pečatom podnositelja Plan aktivnosti koji sadrži narativno opisane projektne aktivnosti; zatim podatke/dokaze o ispunjavanju kriterija iz članka 8. ove Odluke; dokaz o sudjelovanju u međunarodnim programima, perspektive daljnje suradnje; plan razmjene istraživača i potrebna sredstva, odnosno plan proračuna za realizaciju projekta
3. rješenje o registraciji (original ili preslika ovjerena od nadležnog tijela)
4. uvjerenje o poreznoj registraciji podnositelja Zahtjeva (identifikacijski broj) (preslika ovjerena od nadležnog tijela)

e) zvaničan dokument banke iz kojeg je vidljiv transakcijski račun podnositelja Zahtjeva, koji nije blokiran (proračunski korisnici trebalo bi da dostave uredno potpisanu i službenim pečatom ovjerenu instrukciju za plaćanje, koja podrazumijeva transakcijski račun banke, broj proračunske organizacije, vrstu prihoda i broj općine) (original ili preslika ovjerena od nadležnog tijela), dokument ne smije biti stariji od 30 dana.

(2) Dokumentacija iz stavka (1) ovog članka dostavlja se istim redoslijedom kako je navedeno u stavku (1) ovog članka i mora biti uvezana u cjelinu.

(3) Dokumentacija koja nije uvezana na način definiran stavkom (2) ovog članka ne razmatra se i smatra se neurednom.

(4) Dokumentacija iz stavka (1) ovog članka dostavlja se u zatvorenoj kuverti, isključivo poštom Ministarstvu, u roku u roku od sedam dana od dana objave Poziva za iskazivanje interesa za sredstva iz „Granta za realizaciju projekata bilateralne suradnje u području znanosti na temelju međunarodnih sporazuma“ za 2023 na web stranici Ministarstva, sa naznakom:

„Zahtjeva za raspored sredstava Pozivom za iskazivanje interesa za sredstva iz „Granta za realizaciju projekata bilateralne suradnje u području znanosti na temelju međunarodnih sporazuma“ za 2023., Ministarstvo civilnih poslova Bosne i Hercegovine, Trg BiH 1, 71 000 Sarajevo“.

**Članak 11.**

**(Vrednovanje podnesenih projekata)**

1. Ministrica civilnih poslova Bosne i Hercegovine imenuje Povjerenstvo za razmatranje Zahtjeva za raspored sredstava iz „Granta za realizaciju projekata bilateralne suradnje u području znanosti na temelju međunarodnih sporazuma“ za 2023. (u daljnjem tekstu Povjerenstvo).
2. Povjerenstvo ima pet članova i tajnika.
3. Povjerenstvo iz stavka (1) ovog članka vrši provjeru kompletnosti pristigle dokumentacije i razmatra pristigle Zahtjeve u skladu s kriterijima iz članka 8. ove Odluke.
4. Povjerenstvo vrednuje pristigle Zahtjeve bodujući svaki kriterij u rasponu od 5 do 20 bodova i sačinjava Prijedlog odluke o rasporedu sredstava namijenjenih za tekući „Grant za realizaciju projekata bilateralne suradnje u području znanosti na temelju međunarodnih sporazuma“ za 2023.
5. Zahtjev za raspored sredstava, ocijenjen s više od 51 bod, predlaže se za sufinanciranje.

**Članak 12.**

**(Odluka o rasporedu sredstava)**

1. Odluku o rasporedu sredstava namijenjenih za tekući „Grant za realizaciju projekata bilateralne suradnje u području znanosti na temelju međunarodnih sporazuma“ za 2023. (u daljnjem tekstu: Odluka o rasporedu sredstava) donosi Vijeće ministara Bosne i Hercegovine, na prijedlog Ministarstva.
2. Nakon što Vijeće ministara Bosne i Hercegovine donese Odluku o rasporedu sredstava i nakon njezinog objavljivanja u „Službenom glasniku BiH”, Odluka se objavljuje na internetskoj stranici Ministarstva.

**Članak 13.**

**(Obavijesti)**

(1) Podnositelji, čiji zahtjevi nisu stigli blagovremeno, koji su neuredni ili nepotpuni, odnosno nisu ispunili kriterije, obavještavaju se o tome na službenoj internetskoj stranice Ministarstva.

(2) Podnositelji, koji su sudjelovali na Pozivu i kojima su raspoređena sredstva iz „Granta za realizaciju projekata bilateralne suradnje u području znanosti na temelju međunarodnih sporazuma“ za 2023. smatraju se obaviještenim objavljivanjem Odluke o rasporedu sredstava u „Službenom glasniku BiH” i na službenoj internetskoj stranici Ministarstva.

**Članak 14.**

**(Ugovor o korištenju raspoređenih sredstava)**

1. Sa subjektima kojima su odobrena sredstva na temelju podnesenog Zahtjeva u skladu s ovom Odlukom, Ministarstvo zaključuje ugovor, kojim se definiraju obveze obje strane.
2. Ako korisnik sredstava ne prihvati uvjete propisane ugovorom iz stavka (1) ovog članka, gubi pravo na korištenje sredstava te je u tom slučaju dužan pisanim putem o tome obavijestiti Ministarstvo u roku od sedam dana.

**Članak 15.**

**(Izvješće o utrošku sredstava)**

(1) Izvješće o utrošku sredstava (u daljnjem tekstu: Izvješće) korisnik sredstava podnosi Ministarstvu, na obrascu za izvješće čiji primjerak korisnik dobiva uz ugovor, a može se preuzeti na internetskoj stranici Ministarstva, najkasnije 30 dana nakon završetka projekta.

(2) Izvješće obvezno sadrži preslike originalnih fiskalnih i ostalih propisanih računovodstvenih isprava za sve troškove nastale po odobrenom projektu u skladu s važećim zakonskim propisima koji reguliraju ovo područje.

(3) Ako korisnik sredstava ne dostavi izvješće u skladu sa st. (1) i (2) ovog članka, Ministarstvo traži povrat cjelokupnog iznosa doznačenih sredstava na Jedinstveni račun trezora Bosne i Hercegovine u roku od 30 dana od dana kada Ministarstvo pisanim putem to od njega zatraži. Ako korisnik sredstava ne izvrši povrat sredstava, Ministarstvo pokreće postupak pred nadležnim tijelom protiv korisnika sredstava koji nije opravdao doznačena sredstva i zabranjuje mu se apliciranje na javne pozive koje raspisuje Ministarstvo u razdoblju od tri godine.

(4) Korisnik sredstava je dužan voditi odvojenu i preciznu financijsku dokumentaciju tako da se sva plaćanja i troškovi načinjeni prema odobrenom projektu lako mogu identificirati.

(5) Korisnik sredstava je dužan čuvati originalne računovodstvene knjige i originalnu financijsku dokumentaciju te da, u slučaju potrebe, računovodstvene knjige i drugu financijsku dokumentaciju ustupi za razmatranje i kontrolu Ministarstvu ili bilo kojoj drugoj osobi koju ovlasti Vijeće ministara Bosne i Hercegovine ili bilo kom drugom zakonom ovlaštenom tijelu.

(6) Korisnik sredstava može izvršiti realokaciju u iznosu do 15 % unutar utrošenih aktivnosti bez posebne suglasnosti Ministarstva, što posebice navodi u izvješću s obrazloženjem.

**Članak 16.**

**(Kontrola utrošenih sredstava)**

(1) Kontrola realizacije utrošenih sredstava se vrši na temelju dostavljenog kompletnog narativnog izvješća i izvješća o utrošku sredstava.

(2) Kontrola iz stavka (1) ovog članka uključuje:

a) analizu narativnog izvješća o realizaciji projekta koju vrši Sektor za znanost i kulturu u Ministarstvu na temelju koje se utvrđuje učinak realiziranog projekta te

b) analizu izvješća o utrošku sredstava koju vrši Povjerenstvo za financijsku kontrolu.

(3) Povjerenstvo za kontrolu utrošenih sredstava iz stavka (2) točka b) ovog članka imenuje ministrica civilnih poslova Bosne i Hercegovine i sastoji se od četiri člana i tajnika iz Ministarstva.

(4) Članovi Povjerenstva za kontrolu utrošenih sredstava ne mogu biti osobe koje su sudjelovale u radu Povjerenstva za razmatranje primljenih projekata na temelju objavljenog javnog poziva za raspored sredstava iz „Granta za realizaciju projekata bilateralne suradnje u području znanosti na temelju međunarodnih sporazuma“ za 2023.

(5) Zadatak Povjerenstva za kontrolu utrošenih sredstava je izvršiti kontrolu realizacije utrošenih sredstava po tekućem „Grantu za realizaciju projekata bilateralne suradnje u području znanosti na temelju međunarodnih sporazuma“ za 2023., a na temelju analize dostavljenog izvješća o utrošku sredstava i to:

a) Jesu li troškovi za svaku navedenu stavku prihvatljivi i u skladu sa strukturom troškova projekta?
b) Je li utrošak sredstava za svaku navedenu stavku stvarno nastao i je li se odnosi na korisnika sredstava (fakture, ugovori, dokazi o plaćanju i sl.)?

c) Je li utrošak sredstava za svaku navedenu stavku opravdan relevantnim dokazima i posebnom pratećom dokumentacijom (računi, platni izvodi i sl.)?

d) Je li korisnik sredstava transparentno trošio raspoređena sredstva u skladu sa člankom 15. stavak (3) ove Odluke?

(6) Ako Povjerenstvo za kontrolu utrošenih sredstava iz stavka (2) ovog članka kod korisnika sredstava u izvješću utvrdi pogreške tehničke prirode, koje podrazumijevaju nepravilno popunjene obrasce za izvješće i slične tehničke pogreške, korisnik sredstava se obavještava pisanim putem, ili putem fax-a ili telefonom ili e-mailom, o otklanjanju utvrđenih nedostataka u roku od 15 dana od prijema obavijesti. Ako korisnik sredstava u zadanom roku ne otkloni nedostatke, Ministarstvo upućuje zahtjev korisniku sredstava da izvrši povrat cjelokupnog iznosa doznačenih sredstava za koji je utvrđen nenamjenski utrošak, u roku od 30 dana od dana kada Ministarstvo pisanim putem od njega to zatraži. Ako se sredstva ne uplate u navedenom roku, Ministarstvo pokreće postupak pred nadležnim tijelom protiv korisnika sredstava koji nije opravdao doznačena sredstva i zabranjuje mu se apliciranje na javne pozive koje raspisuje Ministarstvo u razdoblju od tri godine.

(7) Ako korisnik sredstava nije utrošio cjelokupna doznačena sredstva za realizaciju odobrenog projekta, dužan je izvršiti povrat neutrošenih sredstava uplatom istih na Jedinstveni račun trezora Bosne i Hercegovine u roku od 30 dana od dana završetka projekta uz obrazloženje. Ako se sredstva ne uplate u navedenom roku, Ministarstvo pokreće postupak pred nadležnim tijelom protiv korisnika sredstava koji nije opravdao doznačena sredstva i zabranjuje mu se apliciranje na javne pozive koje raspisuje Ministarstvo.

(8) Korisnik sredstava, u situacijama kada po zahtjevu Ministarstva izvrši povrat sredstava, dužan je o tome obavijesti Ministarstvo i dostaviti dokaz o izvršenom povratu sredstava Ministarstvu.

(9) Povjerenstvo za kontrolu utrošenih sredstava, po završetku rada, dostavlja Vijeću ministara Bosne i Hercegovine, posredstvom Ministarstva, Izvješće o utrošku sredstava iz tekućeg „Granta za realizaciju projekata bilateralne suradnje u području znanosti na temelju međunarodnih sporazuma“ za 2023.

**Članak 17.**

**(Stručno-analitička potpora)**

Stručno-analitičku potporu Povjerenstvu za kontrolu utrošenih sredstava pruža Sektor za znanost i kulturu Ministarstva.

**Članak 18.**

**(Korištenje naziva Ministarstva)**

Korisnik sredstava dužan je pribaviti suglasnost Ministarstva za korištenje naziva Ministarstva.

**Članak 19.**

**(Stupanje na snagu)**

Ova Odluka stupa na snagu danom donošenja i objavljuje se u „Službenom glasniku BiH“.

**VM broj /23 Predsjedateljica**

 **Vijeća ministara BiH**

 **2023.**

**Sarajevo Borjana Krišto**